NaiveNeuron/SloPal huggingface dataset:
Svrček, Miloš, poslanec NR SR (2022-09-20):
Ďakujem pekne za slovo, pán predsedajúci. Cieľom uvedeného predloženého zákona je doplnenie zoznamu pamätných dní o jeden nový deň, a to – 22. september, ako „Deň boja proti nenávistným prejavom na deťoch“. Význam zavedenia tohto pamätného dňa boja proti nenávistným prejavom na deťoch je nasledovný: násilie sa nedotýka iba tých, na ktorých je páchané. Týka sa nás všetkých. Nenávistné prejavy rozširujú, podnecujú, podporujú alebo ospravedlňujú nenávisť, xenofóbiu, rasizmus, antisemitizmus či iné formy nenávisti založené na diskriminačnom a stereotypnom vnímaní, neznášanlivosti a nevraživosti voči osobám a skupinám osôb na základe ich pohlavia, pôvodu, rodu, sexuálnej orientácie, náboženskej alebo etickej príslušnosti. Nakoľko prevencia nielen v školskom prostredí je veľmi dôležitým systémom opatrení predchádzania rizikového správania sa žiakov a študentov, ustanovením pamätného dňa chceme docieliť, aby sa venoval adekvátny priestor tejto problematike naprieč základnými a strednými školami na Slovensku. Zároveň tým chceme upriamiť pozornosť verejnosti, médií, neziskových organizácií a mienkotvorných osobností na Slovensku, aby sa vytvoril celospoločenský diskurz, kde by sa vymedzili hranice voči narastajúcim prejavom agresie, šikany a netolerantného správania s cieľom aktívne vplývať na mládež a ukazovať im pozitívne vzory správania. O nenávistných prejavoch možno hovoriť ako o globálnom probléme. Internet a sociálne siete totiž umocnili ich bezhraničný presah a nekontrolovateľnú distribúciu v čase a online priestore a deti a mladiství sú v tomto kontexte najzraniteľnejším článkom. Nenávistné prejavy majú široký dosah nielen na samotnú obeť a jej okolie, ale sú veľmi škodlivé v kontexte sociálnej súdržnosti. Navrhovaný dátum 22. septembra súvisí s návratom detí do školských zariadení po prázdninách, kedy by bolo vhodné venovať priestor tejto problematike. Zároveň je však potrebné podotknúť, že vedenie škôl je prvé týždne nadmieru zaťažené agendou spojenou so zberom dát, evidencie žiakov a študentov a podobne. Preto je termín 22. septembra vhodný na to, aby tematické debaty a edukatívne podujatia prebiehali aj v exteriéri, čím sa vytvorí priaznivejšie prostredie na otvorenú diskusiu a zapojenie všetkých aktérov. Ďakujem pekne.
Matovič, Igor, podpredseda vlády a minister financií (2022-03-16):
Ďakujem pekne. Predsedajúci, kolegovia, kolegyne, predkladám návrh zákona, ktorým sa mení zákon o riešení krízových situácií na finančnom trhu. Návrh zákona bol schválený vládou dňa 16. februára. Cieľom návrhu zákona je najmä implementácia požiadaviek nariadenia Európskeho parlamentu a Rady zo 16. decembra 2020 o rámci na ozdravenie riešení krízových situácií centrálnych protistrán a oprava spočívajúca v spresnení niektorých platných ustanovení zákona o riešení krízových situácií na finančnom trhu. Podľa článku 3 ods. 1 uvedeného nariadenia je potrebné určiť orgán jeden alebo viacero pre riešenie krízových situácií centrálnych protistrán, ktorý bude splnomocnením uplatňovať nástroje riešenia krízových situácií, vykonávať právomoci, riešiť krízové situácie stanovené v tomto nariadení, ktorým v Slovenskej republiky bude Rada pre riešenie krízových situácií. V tejto súvislosti sa návrhom zákona rozširujú právomoci už existujúcej Rady pre riešenie krízovej situácie. V nadväznosti na návrh zákona sa novelizuje aj zákon o cenných papieroch a súčasťou návrhu sú aj ďalšie legislatívne úpravy vyplývajúce z aplikačnej praxe. Súčasťou návrhu zákona je aj novela o Burze cenných papierov, ktorá reflektuje na legislatívnu úpravu návrhu zákona, taktiež aj na potreby aplikačnej praxe, ako napríklad úpravu podmienok prijatia cenných papierov na obchodovanie na regulovanom trhu. Takisto sa novelizuje zákon o kolektívnom investovaní, v rámci ktorého sa transponuje delegovaná smernica Komisie z apríla ´21, ktorou sa mení smernica z roku 2010, pokiaľ ide o riziká ohrozujúce udržateľnosť a faktory udržateľnosti, ktoré sa majú zohľadniť v súvislosti s podnikmi kolektívneho investovania do prevoditeľných cenných papierov, ktorej hlavným cieľom je, aby sa pravidlá týkajúce na začlenenie rizík ohrozujúcich udržateľnosť uplatňovali aj na obchodníkov s cennými papiermi. Ďakujem veľmi pekne za podporu tohto návrhu.
Klus, Martin, podpredseda NR SR (2019-11-26):
Ďakujem pekne, pán minister. Dávam slovo spoločnému spravodajcovi z výboru pre hospodárske záležitosti pánovi poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Bugár, Béla, podpredseda NR SR (2018-10-24):
Pán poslanec Dostál, ďalší poslanec, ktorý vystúpi v rozprave. (Reakcia z pléna.) Pán poslanec, v poriadku, ale na budúce, do tej doby sa musíte prihlásiť, kým ešte hovorí. Takže, pán poslanec Baránik, nech sa páči, naposledy máte slovo.
Bugár, Béla, podpredseda NR SR (2011-09-14):
Pán poslanec Kaliňák.
Kerekréti, Ján, poslanec NR SR (2021-10-22):
Vážený pán predsedajúci, pani poslankyňa, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je určený pod tlačou 733. Predkladám informáciu k predloženému návrhu zákona.
Kvorka, Ján, poslanec NR SR (2018-12-03):
Ďakujem, pán podpredseda. Národná rada Slovenskej republiky uznesením č. 1349 z 18. septembra 2018 pridelila návrh poslancov Petra Antala, Bélu Bugára, Tibora Bernaťáka a Evy Antošovej na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, tlač 1085, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor uznesením 448 z 9. októbra 2018 s poslaneckým návrhom zákona súhlasil a odporučil ho Národnej rade schváliť, výbor pre pôdohospodárstvo a životné prostredie uznesením 212 z 10. októbra 2018 s poslaneckým návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy 1 a 2 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu zákona s § 79 ods. 4 a s § 83 zákona o rokovacom poriadku odporúča Národnej rade predmetný poslanecký návrh zákona schváliť s pripomienkami. Spoločná správa výborov o prerokovaní predmetného poslaneckého návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 223 zo 16. októbra 2018. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, prosím, otvorte rozpravu.
Kollár, Boris, predseda NR SR (2022-11-08):
Pán poslanec Taraba.
M. Dzurinda, poslanec: (2007-09-18):
Pani kolegyňa Smolková, urobme verejnú dohodu. Ja budem získavať klub a dovolím si vyhlásiť, že získam poslanecký klub SDKÚ – DS na dopracovanie ústavného zákona v druhom čítaní tak, že bude možné na polroka dobrovoľne vystúpiť. Nemám z toho strach. Ale vy sa zaviažete, že Robert Fico ako premiér nebude strašiť ľudí, nebude klamať, že tie peniaze sú vlastníctvom DSS-iek. Po druhé, že nebudete meniť doterajšie podmienky, najmä natiahnutie tej doby sporenia z 10 na 15 rokov. Veď vy idete urobiť dôchodkovú reformu neatraktívnu aj pre tých ľudí, pre ktorých ona atraktívna je. Nepoškoďte mamičky na materskej dovolenke, nepoškoďte ošetrovateľov ťažko chorých ľudí, nepoškoďte ľudí, ktorí si k dôchodku privyrábajú. Všetky ostatné veci, nemeňte pomer 9, 9, neznižujte percento do druhého piliera a ja sa zaviažem, že získam náš klub preto, aby bol na polroka otvorený systém. Ak sa takto seriózne dohodneme, nemáme problém. Len nemôže Fico nehorázne klamať, pani kolegyňa Smolková. Nemôže nehorázne klamať a nemôžete zákonnými ustanoveniami vyháňať celé tisíce ľudí z druhého piliera, pre ktorých je to aj dnes výhodné. Keď sa takto dohodneme, nemám problém s týmto jediným ustanovením. Druhý príspevok, pani poslankyňa Tóthová. Áno. Dolaďovanie je možné. Veď si prečítajte náš ústavný zákon. My nie sme proti zmenám. My ale chceme, aby neboli zmenené podmienky v neprospech zabezpečenia príjmu ľudí v starobe. Dolaďte, vylepšite, urobte to atraktívnejšie, ale neznižujte dosiahnutú úroveň dôchodkového potenciálneho zabezpečenia, ale proti dolaďovaniu nie sme.
Matovič, Igor, poslanec NR SR (2011-09-09):
Pani poslankyňa Tomanová, v závere ste apelovali na poslancov koalície, podľa vás tých, ktorí majú aspoň zvyšky svedomia, bla-bla-bla ďalej. Ja sa chcem opýtať, kde bolo vaše svedomie, keď ste sedeli vo vláde Roberta Fica, ktorá bez problémov dala kšeft pri mýtnom tendri tomu najdrahšiemu, kde sme, kde občania Slovenskej republiky prišli o 7 mld. korún iba preto, lebo ste si povedali, že dostane to tento konkrétny? Kde bolo vaše svedomie, keď ste sedeli vo vláde a neozývali ste sa, keď ste rozkrádali Slovensko cez emisné, mýtne tendre? Kde bolo vaše svedomie, keď ste v posledných dvoch rokoch zadĺžili každým rokom Slovensko po 150 mld. korún? Kde bolo vaše svedomie, keď ste zároveň nepovedali ľuďom, že tento dlh budú splácať ich deti a vnúčatá? Čiže apelovať z vašej strany na svedomie u poslancov koalície, si myslím, že je minimálne smiešne. A takisto si dovolím zacitovať ešte jednu vec, čo ste povedali. Povedali ste: „To si naozaj myslíte, že slovenský občan je taký hlúpy?“ A teraz to poviem ako mojimi slovami: To si naozaj myslíte, že slovenský občan je taký hlúpy, aby vám tieto bludy uveril?
Paška, Pavol, predseda NR SR (2014-03-26):
Faktická poznámka pán poslanec Kaník. Končím možnosť sa prihlásiť.
Laššáková, Jana, podpredsedníčka NR SR (2015-04-15):
Pán poslanec Kuffa, nech sa páči.
Danko, Andrej, predseda NR SR (2019-06-19):
Ja spravím poriadok.
Ďuriš Nicholsonová, Lucia, podpredsedníčka NR SR (2017-12-12):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 23. schôdze Národnej rady Slovenskej republiky, a to prvým čítaním o návrhu skupiny poslancov na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona je pod tlačou 790 a návrh na jeho pridelenie na prerokovanie výborom je v rozhodnutí pod číslom 814. Predmetný návrh zákona nám uvedie pán poslanec Ondrej Dostál, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 790.)
Blanár, Juraj, podpredseda NR SR (2020-12-03):
Takže, vážené panie poslankyne, páni poslanci, po voľbe generálneho prokurátora, ktorá skončila úspešne, budeme pokračovať v prerušenom bode rokovania o novele ústavy. Poprosil by som pani ministerku ako predkladateľku, aby zaujala miesto pre navrhovateľa a necháme, samozrejme, priestor, ak treba pomôcť pani ministerke. Takisto poprosím pána spravodajcu, ktorý sa už takisto dostavil. No a vidím, že už je pripravený posledný prihlásený písomne do rozpravy pán poslanec Tomáš Taraba, ktorému týmto udeľujem slovo. Nech sa páči. (Pokračovanie rokovania o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 270.)
Érsek, Árpád, minister dopravy, výstavby a regionálneho rozvoja SR (2016-12-08):
V mene pána ministra Richtera vám ďakujeme za otázku. Vážená pani poslankyňa, preukaz fyzickej osoby s ťažkým zdravotným postihnutím, respektíve preukaz fyzickej osoby s ťažkým zdravotným postihnutím s potrebou sprievodcu je možné v Slovenskej republike vyhotoviť len osobám, ktoré spĺňajú podmienky ustanovené v zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Tieto preukazy sú určené na uplatnenie zliav a výhod podľa osobitných predpisov napríklad v doprave, pri úhrade správnych poplatkov, daní a tak ďalej. Uplatňovanie týchto zliav a výhod však nie sú upravené právnymi predpismi a v pôsobnosti Ministerstva práce, sociálnych vecí a rodiny Slovenskej republiky, ale osobitnými predpismi kompetencií jednotlivých ministerstiev. Súčasná legislatíva v Slovenskej republike a v Českej republike neupravuje využívanie preukazov občana s ťažkým zdravotným postihnutím na vzájomné uznávanie výhod v uvedených v štátoch. Uvedené neupravuje ani európska legislatíva. Ďakujem, skončil som.
Šeliga, Juraj, podpredseda NR SR (2021-03-30):
Poprosím vás, počkajte, pán minister.
P. Hrušovský, predseda NR SR: (2004-05-13):
Aj ďalšiu otázku vám položil pán poslanec Ondriaš: „Na 16. Kongrese Európskej ľudovej strany (EPP 4. – 5. 2. 2004) ste podpísali rezolúciu, že komunizmus a nacizmus boli rovnako nehumánne, totalitné režimy, ktoré vyvraždili milióny nevinných ľudí. Otázka: Myslíte si tak ako ja, že takýto dokument mohli podpísať len ľudia, ktorí sú morálne chorí?“ Pán premiér.
Gröhling, Branislav, poslanec NR SR (2018-12-03):
Petra, každý návrh by mal byť v prvom rade prospešný a vykonateľný. O tej prospešnosti sa tu môžme rozprávať a tie argumenty, že dochádzka, výsledky a škandinávske krajiny, je len tak, aby sme sa pousmiali. Čo sa týka tej vykonateľnosti, tak vidíme, koľko je tam zmien a každý týždeň, respektíve každý mesiac sme dostávali nejaké ďalšie, ďalšie informácie. Je to spôsobené iba tým, že to nie je vládny návrh zákona, ktorý prešiel by normálnym medzirezortným pripomienkovým konaním, kde by sa vychytali všetky veci. Nebol tam prizvaný ten najväčší článok, a to je ZMOS, s ktorým sa debatuje až po tom, keď to bolo veľmi pompézne celé oznámené. Treba stále opakovať, že je to iba dotácia, to nie sú žiadne obedy zadarmo, takže je tam iba nejaký balík financií. A keď to pán navrhovateľ povedal, že už teraz by vlastne mali zriaďovatelia poskytnúť 100 % obedov, tak ja som zvedavý, že keby naozaj tých 100 % obedov prišlo, že či by to dokázali celé zaplatiť z toho balíka, lebo najskôr sme počúvali, že to bude 120 miliónov, teraz už sa hovorí iba o 80 miliónoch. A my s týmto návrhom nesúhlasíme, pretože tie peniaze, ktoré sú tam, tak v prvom rade by mali ísť na učebnice, mali by ísť na internet, mali by ísť na vybavenie jednotlivých škôl, aby sme mladým ľuďom v prvom rade dali kvalitné vzdelanie, aby nepotrebovali takéto dotácie potom, aby si mohli reálne žiť plnohodnotným životom. Ale ak by sa ten návrh zákona mal opravovať, tak súhlasíme, že by tam mali byť aj 8-ročné gymnáziá. Podľa mňa by tam mali byť aj homeschooleri, pretože aj to sú žiaci základných škôl, ktorí reálne tam chodia a mali by dostávať tieto dotácie.
Paška, Pavol, predseda NR SR (2013-10-17):
Pán spravodajca, to nemusí byť procedurálny návrh, vy máte ako spravodajca na to právo, takže budeme vzhľadom na podané pozmeňujúce návrhy hlasovať zajtra. Pani poslankyňa Hufková, predpokladám že ide o...
Mihál, Jozef, poslanec NR SR (2015-05-12):
Ďakujem. Pán minister, ja poviem tak, vaše vystúpenie vítam, že prišlo, ale bolo pre mňa sklamaním. Pretože vy ste stále v zajatí takých tých svojich floskúl, ktoré neustále opakujete a keď budem teda konkrétny, veď ja som sa vás pýtal. Prečo je diskriminácia pri minimálnych dôchodkoch? Prečo, keď napríklad pri vianočných príspevkoch žiadna nie je? A čo ste vy povedali vo vašom vystúpení? Vy ste začali niečo hovoriť o tom, že vianočné príspevky sú potrebné a že je to super. Dobre. Tak teda sú potrebné a sú super, ale vôbec ste nekomentovali to, že tam žiadna diskriminácia nie je. Vôbec ste nekomentovali všetky tie moje ďalšie argumenty, ktoré som hovoril, keď som ich uvádzal. Napríklad vyrovnávací príspevok. Napríklad dôchodok zo zahraničia. Napríklad systém dávok v hmotnej núdzi. Veď jednoducho, vy ste začali niečo politicky a tak, ako to hovoríte vždy, veľmi pekne. Vaši voliči tomu zrejme rozumejú, pretože nič im vlastne nepoviete, len pekne sa to počúva, ale vôbec ste nereagovali na moje konkrétne pripomienky. Ja, bohužiaľ, musím odísť, mám cestu do Popradu, ale neviem, teda či budete reagovať nejako v záverečnej reči, to si potom pozorne pozriem na internete, ale jednoducho ešte raz, ešte raz opakujem, vy ste vôbec nereagovali na moje konkrétne pripomienky. Vyhli ste sa tomu širokým oblúkom.
Ritomská, Mária, poslankyňa NR SR (2013-09-11):
Vážená pani podpredsedníčka, vážený pán minister, vážené kolegyne, vážení kolegovia, dovoľte mi, aby som predniesla spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej, tlač 623. Návrh pridelil predseda Národnej rady Slovenskej republiky svojím rozhodnutím č. 641 z 19. augusta 2013 na prerokovanie Ústavnoprávnemu výboru Národnej rady a Zahraničnému výboru Národnej rady. Za gestorský výbor určil Zahraničný výbor Národnej rady Slovenskej republiky. Ústavnoprávny výbor Národnej rady uznesením z 27. augusta 2013 č. 280, a Zahraničný výbor Národnej rady Slovenskej republiky uznesením z 27. augusta 2013 č. 51, odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vysloviť súhlas s dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej, tlač 623a, bola schválená uznesením Zahraničného výboru Národnej rady Slovenskej republiky č. 57 z 3. septembra 2013. Týmto uznesením ma výbor poveril plniť úlohy spoločného spravodajcu. Toľko, prosím, pani predsedníčka, pani podpredsedníčka, spoločná správa. Prosím, aby ste otvorili rozpravu k tomu bodu.
P. Hrušovský, predseda NR SR: (2005-10-25):
(Hlasovanie.) 131 prítomných, 129 za návrh, 2 sa zdržali. Návrh sme schválili. Poprosím pána poslanca Abelovského, aby z poverenia ústavnoprávneho výboru predniesol návrhy k prerokúvanému vládnemu návrhu zákona, ktorým sa mení a dopĺňa Trestný zákon (tlač 1339).  Nech sa páči, pán poslanec, M. Abelovský, poslanec: Pán predseda, vážené pani poslankyne, páni poslanci, ako spoločný spravodajca som predniesol procedurálny návrh, aby sme nepokračovali v rokovaní o tomto návrhu zákona.
Pellegrini, Peter, predseda NR SR (2015-06-25):
Prezentujme sa a hlasujme o pripomienkach zo spoločnej správy, o bodoch 1 až 24, s odporúčaním gestorského výboru schváliť. (Hlasovanie.) Prítomných 134 poslancov, za hlasovalo 116, zdržalo sa 17 poslancov, nehlasoval 1. Tieto body sme schválili.
Laššáková, Jana, podpredsedníčka NR SR (2013-06-05):
Vyhlasujem všeobecnú rozpravu za skončenú. Chce zaujať k rozprave stanovisko navrhovateľ? Áno. Nech sa páči. Poprosím vás, zaujmite k rozprave stručné stanovisko.
Richter, Ján, poslanec NR SR (2020-11-05):
Ďakujem pekne za slovo, pán podpredseda Národnej rady. Pokladám za veľmi dôležité otvoriť prostredníctvom interpelácie jednu tému, ktorá vzhľadom na situáciu, ktorú žijeme, je podľa môjho názoru veľmi dôležitá a chcem preto interpelovať pána ministra Krajniaka, ministra práce, sociálnych vecí a rodiny... (Prerušenie vystúpenia predsedajúcim.)
D. Jarjabek, poslanec: (2009-04-29):
Národná rada Slovenskej republiky 6. novembra 2008 schválila zákon č. 522/2008 Z. z. o vyznamenaniach Slovenskej republiky. Zákon novým spôsobom upravuje postup pri udeľovaní štátnych a iných vyznamenaní. Návrhy na udelenie štátneho vyznamenania môže predkladať prezidentovi Slovenskej republiky Národná rada Slovenskej republiky a vláda Slovenskej republiky. Prezident Slovenskej republiky môže udeliť vyznamenania aj bez návrhu. Podľa § 16 ods. 3 zákona postup pri predkladaní návrhov Národnej rady Slovenskej republiky upraví Národná rada. Postup pri predkladaní návrhov vlády Slovenskej republiky upraví vláda. Návrh postupu pri podávaní podnetov a predkladaní návrhov na udelenie štátnych vyznamenaní sa predkladá Národnej rade na schválenie. Toľko predkladacia správa, ďakujem za pozornosť.
Stančík, Andrej, poslanec NR SR (2021-04-01):
Pán predsedajúci, v rozprave k predmetnej tlači vystúpil len... (Reakcie z pléna.)
M. Hort, podpredseda NR SR: (2008-09-17):
S faktickou poznámkou sa nehlási nikto, a preto teraz dávam slovo pani poslankyni Muškovej, ktorá je druhá prihlásená do rozpravy. Nech sa páči.
Kaliňák, Robert, poslanec NR SR (2011-09-13):
Ďakujem pekne. Juraj, demokracia stojí peniaze, to je tak. Zvyknite si, na to tu sme, bez kontroly nebudete, ja viem, že sa toho bojíte. Faktom zostáva, že dve poznámky, pán poslanec Beblavý, vy ste ale svetový rekordér v niektorých veciach, vám poviem pravdu. Inšpirovali ste ma vy, nenapadlo by ma to, keďže ste hovorili o tých prieskumoch, preferenciách, svojej žene a všetkým, čo s tým súvisí. Tak pochopiteľne Transparency International pod vedením vašej ženy získal obrovský kredit, keďže jej manžel je v SDKÚ a všetky jej stanoviská sú perfektné. Ale čím sa blysli naozaj, to je skutočne skvelé, ja neviem, či ste to všetci zaregistrovali, ale Transparency International pod vedením manželky pána poslanca Beblavého vyhodnotila ako najväčšieho bojovníka proti korupcii pána poslanca Beblavého. (Smiech v sále a potlesk.) Ja si myslím, že to je svetový rekord, ktorý naozaj, je pravda, že ťažko prekoná pridelenie kauzy okresnému predsedovi SDKÚ, ale dosť sa tomu podobá a je to veľmi fajn. Takže až budete chcieť hovoriť o transparentnosti, bezpochyby je tu viacero kandidátov na titul „madam“ a „pán transparentný“. Ja som vám chcel len pripomenúť, že zabúdajte na to, keď tak sa chcete opierať o Winstona Churchilla, že je jeden z tých, že vymyslel napríklad aj minimálnu mzdu, proti ktorej tak často bojujete, tak sa zamyslite aj nad inými vecami, ktoré pán Winston Churchill robil, a potom možno z vás bude lepší politik. Ďakujem pekne.
Blanár, Juraj, podpredseda NR SR (2023-02-03):
Pán poslanec Vons s faktickou poznámkou.
P. Hrušovský, podpredseda NR SR: (2002-05-16):
(Hlasovanie.) Prítomných je 97 poslancov, za 95, nehlasovali 2. Návrh sme schválili. Pokračujeme v prerokúvaní návrhu zákona v treťom čítaní. Otváram rozpravu, páni poslanci. Pýtam sa, či sa chce niekto prihlásiť z prítomných poslancov do rozpravy. Nie je to tak, preto vyhlasujem rozpravu za skončenú a prosím pani spoločnú spravodajkyňu o návrh na záverečné hlasovanie.
P. Minárik, poslanec: (2004-03-03):
Predložený návrh nadväzuje na návrh ústavného zákona o ochrane verejného záujmu pri výkone funkcií verejných funkcionárov, ktorý bol predchádzajúcou tlačou a ktorý predkladal kolega Malchárek. Podľa čl. 9 ods. 1 tohto ústavného zákona konanie vo veci ochrany verejného záujmu a zamedzenia rozporu záujmov pri verejných funkciách podľa čl. 2 ods. písm. a) až n) a t) až zd) vykonáva Výbor Národnej rady pre nezlučiteľnosť funkcií štátnych funkcionárov. Rokovací poriadok výslovne v prípade tohto výboru neustanovuje, že jeho schôdze sú neverejné, ale existuje tu taká možnosť podľa § 50 ods. 1 v spojení s § 18 ods. 2 a 3 rokovacieho poriadku. V záujme transparentnosti navrhujem, aby schôdze tohto výboru, keď sa bude konať vo veci ochrany verejného záujmu a zamedzenia rozporu záujmov, boli vždy verejné. Považujeme toto za vhodný kompromis a doplnenie k tomu návrhu, ktorý predkladal pán poslanec Malchárek, a verím, že zvýši jeho priechodnosť, pretože v tom prípade ide o ústavný zákon a bude treba nájsť podstatne vyšší konsens. Ďakujem pekne.
Novotný, Viliam, poslanec NR SR (2014-04-01):
Ďakujem pekne. Pán predseda, v rozprave bol podaný procedurálny návrh, ktorý podal (zaznievanie gongu) pán poslanec Kuffa, nepokračovať v rokovaní o predmetnom poslaneckom návrhu zákona. Dajte, prosím, o tom hlasovať.
Laššáková, Jana, podpredsedníčka NR SR (2015-09-23):
Príjemné dobré ráno, vážené pani poslankyne, vážení páni poslanci, otváram piaty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni: pán podpredseda Národnej rady Ján Figeľ a poslanci Miroslav Beblavý, Gabriel Csicsai, Dušan Čaplovič, Mikuláš Dzurinda, Martin Fecko, Gábor Gál, Jana Kiššová, Ivan Mikloš, Peter Muránsky, Eva Hufková. Na zahraničnej pracovnej ceste je poslankyňa Národnej rady Jana Vaľová. Pristúpime k prvému čítaniu o vládnom návrhu zákona o športe a o zmene a doplnení niektorých zákonov . Vládny návrh zákona je pod tlačou 1723. Návrh na jeho pridelenie na prerokovanie výborov je v rozhodnutí 1724. Teraz prosím ministra školstva, vedy, výskumu a športu Juraja Draxlera, aby vládny návrh zákona uviedol. Nech sa páči, pán minister, máte slovo.
V. Veteška, podpredseda NR SR: (2005-02-09):
Chcem úprimne povedať, že poslanci našej strany pri prerokúvaní každého zákona sa venujú a chceme vyjadriť každému členovi exekutívy vďaku aj za to, že sa tu pripravujú novely, ktoré majú znamenať cestu dopredu. Ale to, že sa tu pripravujú novely, ktoré majú znamenať cestu dopredu, ešte neznamená, že niekto získava právo postavenia nad týmto parlamentom a už vôbec žeby niekto získaval právo stavať sa k tomuto parlamentu ako k svojmu poručníkovi alebo nebodaj, prepáčte za výraz, poskokovi. Preto sa chcem vyjadriť so všetkou vážnosťou k vyjadreniam pána ministra Lipšica po tom, ako stiahol zákon. Odmietame to, čo si dovolil jeden člen exekutívy, že označil poslancov, že podporujeme mafiu. Odmietame to, že znevažujeme prácu ľudí, ktorí pripravovali tento zákon dlhé obdobie, pretože aj v našom poslaneckom klube sme s veľkou úctou a uznaním prijali pána ministra preto, aby sme o všetkých veciach konzultovali. A odmietame to, aby opozícia bola zvlášť označovaná za to, že hlasuje tak, ako hlasuje, keď samotnej koalícii nie sú všetky veci vyjasnené. Ale toto nie je problém koalície a opozície. Je to problém toho, že pán minister asi prekročil svoje postavenie v tejto spoločnosti. Ja by som len toľko chcel povedať, keď dovolíte, aby naše vzťahy medzi exekutívou a parlamentom mali svoju úroveň, aby pán minister, keďže má ešte veľkú politickú budúcnosť pred sebou, ak nebude robiť takéto chyby, aby sa ospravedlnil tomuto parlamentu. Ďakujem vám. (Potlesk.)
Sulík, Richard, predseda NR SR (2010-12-02):
Vážené panie poslankyne, páni poslanci, poprosím vás dostaviť sa do rokovacej sály, budeme pokračovať 9. schôdzou Národnej rady. Ďakujem. Vážené panie poslankyne, páni poslanci, môžem poprosiť aj tu kolegov napravo, keby si mohli sadnúť. Budeme pokračovať. Otváram tretí deň 9. schôdze Národnej rady. Na dnešnom rokovacom dni o ospravedlnenie svojej neúčasti písomne požiadal pán poslanec Peter Zajac. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o zmene a doplnení niektorých zákonov. (Rokovanie o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o zmene a doplnení zákona Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov .) Vládny návrh zákona má parlamentnú tlač 125. Výsledky jeho prerokovania vo výboroch máte v tlači 125a. Prosím ministra hospodárstva Juraja Miškova, aby vládny návrh zákona uviedol a odôvodnil. Nech sa páči. Tiež poprosím spravodajcu, keby mohol zaujať miesto. Ďakujem.
Blanár, Juraj, podpredseda NR SR (2021-04-01):
Pán poslanec, počkajte chvíľočku! Vážené panie poslankyne, páni poslanci, poprosím, tí, ktorí máte záujem sa zúčastniť diskusie, aby ste ostali, tí, ktorí nie, tak dávam priestor, aby ste mohli ísť za inými povinnosťami, ak máte. Pán poslanec, nech sa páči, môžete pokračovať.
Lehotský, Tomáš, poslanec NR SR (2023-06-20):
No, pardon, pardon, som si myslel, že aj Peťo je prihlásený s faktickou, áno, áno. Musím povedať, že ja to naozaj považujem za šialené, to, že tie dva režimy sú si tak podobné, bohužiaľ, aj v počtoch obetí, aj v tom, ako riadili tú krajinu. Napriek tomu na Slovensku obrovská časť ľudí, obyvateľov nedokáže prekročiť ten tieň tej propagandy, ktorú zažívali počas komunistického režimu, a nie je schopná odsúdiť Sovietsky zväz a nie je schopná odsúdiť ani Rusko, pretože tak ako som spomínal, Rusko sa veľmi aktívne, nielen to, že teda je to právny nástupca Sovietskeho zväzu a neurobilo takmer nič pre odhaľovanie zločinov, ktoré Sovietsky zväz urobilo, ale Rusko sa v posledných rokoch veľmi aktívne k tomu odkazu Sovietskeho zväzu vracia. Vracia sa k myšlienke imperialisticky ovládnuť minimálne časť Európy vrátane našich krajín a ja naozaj nie úplne rozumiem tej nemalej časti slovenskej verejnosti, ktorá sa stále pozerá na Rusko alebo Sovietsky zväz s nejakým druhom nádeje alebo minimálne teda nejakej pozitívnej emócie. Ďakujem.
Zajac, Pavol, poslanec NR SR (2014-05-15):
Pán minister, veľmi dobre viete, na čo sa pýtam, nerobme sa, že si nerozumieme. Ja som zaznamenal pri rozpočte na rok 2013, a opravte ma, keď sa mýlim, že bol naplánovaný nárast výberu za dopravné priestupky, pokút o osem miliónov eur. Ale v poslednej dobe to fyzicky priamo na našich cestách vidíme, že policajti merajú rýchlosť v každej druhej obci. Ak by policajti vyberali pokuty tam, kde je zvýšená nehodovosť, alebo za hraničnými priechodmi vážili a následne pokutovali preťažené kamióny alebo pokutovali kamióny tie, ktoré chodia cez víkend, keď nemajú chodiť, tak ľudia by boli oveľa spokojnejší aj s tým, že sa meria aj prekročenie maximálnej rýchlosti. Ale v každej druhej obci merať tam, kde sa dobre vyberá, a napĺňať štátny rozpočet, to, čo im každý deň prikážu ich nadriadení, nezdá sa mi to v poriadku. A chcem sa vás spýtať, minule ste mi odpovedali, koľko ste prijali poriadkových a koľko ste prijali dopravných policajtov. A ten rozdiel bol v prospech tých poriadkových. Zdá sa vám v poriadku, že na tento zvýšený výber pokút sú používaní aj poriadkoví policajti, ktorí následne chýbajú tam, kde sa dejú zločiny, priestupky a kde je zvýšená trestná činnosť? Zdá sa vám to v poriadku, že aj poriadkoví policajti sa podieľajú na napríklad meraní rýchlosti, aby vybrali tú čiastku, ktorú je potrebné vybrať?
Šedivcová, Viera, poslankyňa NR SR (2012-06-20):
Vážený pán predsedajúci, vážené kolegyne, kolegovia, ja by som tiež chcela zareagovať na pána poslanca Brocku, ktorý teda povedal, že ľahko podliehame tlakom. Neviem, akým tlakom myslel. Ja až teraz som si všimla, že na balkóne máme zástupcov seniorov, vidím tam aj pána predsedu Jednoty dôchodcov pána Kamila Vajnorského, ktorý prišiel sem dnes so skupinou ľudí, ktorých sa bezprostredne tento zákon týka. Ja robím aktívne v sociálnych službách, čiže viem posúdiť dopad tohto zákona aj na seniorov, aj na klientov sociálnych služieb. Naozaj bývalá vláda podľahla veľkému tlaku a znovu, druhýkrát to zopakujem, tlaku neverejných, čiže súkromných poskytovateľov sociálnych služieb, pod veľkým tlakom prijala teda tento zákon, ktorý má veľmi zlý dopad na klientov v sociálnych zariadeniach. Kolegyňa Jurinová hovorila o tom, že vôbec sa tu nemyslelo na deti. Áno, deti, ktoré sú odkázané na sociálne služby, kde sa v stacionári platí 1200 až 1500 eur, osamelá matka starajúca sa o takéto dieťa si v žiadnom prípade nemôže zo svojho príjmu dovoliť v tomto stacionári zaplatiť 600 alebo 700 eur mesačne. Takže tu treba povedať, z čoho môže táto matka platiť v takomto sociálnom zariadení za svoje dieťa, čiže v budúcnosti to treba riešiť komplexne. Ďakujem. (Potlesk.)
Číž, Miroslav, poslanec NR SR (2013-10-24):
Pán poslanec Uhliarik, no, v tomto predstavení by som nechcel vystupovať, lebo som presvedčený, že v tejto sále je oveľa viacej ľudí, ktorí majú skúsenosti so zdravotníctvom dramaticky väčšie ako ja. Ale predsa len som právnik, takže dve veci. Prvá – inštitucionálna, procedurálna. Pán navrhovateľ Uhliarik, pozerám to vaše podanie. Začína tým, že píšete na pol strane o tom, ako dlho trvalo výberovej komisii na to, aby konala vo veci udelenia licencie. Potom po tej pol strane píšete: „V tomto časovom období dňa 13. septembra sa stala vážna dopravná nehoda na Záhorí“ a tak ďalej. A potom veta: „V čase, keď bol k pacientke privolaný záchranársky vrtuľník, žiadny nebol k dispozícii. Pacientka, bohužiaľ, svojím zraneniam podľahla. Všetky okolnosti už skúma Úrad pre dohľad.“ Potom ešte „ľahkovážni úradníci ministerstva“, to skončilo. Tomuto vášmu vystúpeniu nerozumiem, pretože o tom predsa nie je v podaní ani slovo. Druhá vec je, bezostyšne rovnako vy, ako aj pán Novotný, hovoríte o tom, že vy predsa nehovoríte o tom, príčinných súvislostiach a podobne. To už nie je pravda. Načo je napísané v tomto podaní? To môžte takto verejne klamať, pán Novotný aj pán Uhliarik?! Veď to je tá hanba! O tom tí naši vysvetľujú, a preto aj ten náš emotívny postoj k tomu. Klamete!! Veď ministerka na začiatku jasne povedala, že táto veta je klamlivá, pán Uhliarik. Jak to môžte teraz zmeniť, že vy ste to nepovedali?! Veď je to napísané, máme to všetci pred sebou. Ak niečo potrebujeme v tejto veci, elementárnu etiku. Už sa vráťme preč z cesty, do ktorej sa tento parlament dostáva. Pán poslanec Galko, je bezostyšné týmto spôsobom hrubo uraziť človeka. Rešpektujte, a hovorím vám to ako predseda mandátového výboru (reakcie z pléna), hovorím vám to ako predseda mandátového výboru, správajte sa, prosím, aspoň podľa pravidiel elementárnej ľudskej slušnosti... (Prerušenie vystúpenia predsedajúcou.)
Paška, Pavol, predseda NR SR (2013-05-17):
Dobre, tak navrhujem, keďže máme schválené, že sa body 34 až 36 prerokujú vo štvrtok o 9.00 hod., aby sme po prerokovaní bodov 34 a 36 vo štvrtok 23. mája. Môže byť? Dobre. Hlasujeme. (Hlasovanie.) 132 prítomných, 126 bolo za, 1 proti, 4 sa zdržali, 1 nehlasoval. Urobili sme zmenu v programe tak, ako sme hlasovali. Ešte pán poslanec Brixi.
Jurinová, Erika, podpredsedníčka NR SR (2012-10-30):
Ďakujem pánovi predkladateľovi. Ďalej pokračujeme návrhom poslanca Mikuláša Hubu, Evy Horváthovej a Miroslava Kadúca na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. Návrh je uverejnený ako tlač 255. Návrh na jeho pridelenie na prerokovanie výborom je v rozhodnutí č. 238. Návrh uvedie poslanec Mikuláš Huba, ktorému odovzdávam slovo. (Rokovanie o návrhu poslancov Národnej rady Slovenskej republiky Mikuláša Hubu, Evy Horváthovej a Miroslava Kadúca na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 255.)
Laššáková, Jana, podpredsedníčka NR SR (2015-02-11):
Na vystúpenie pani poslankyne Nicholsonovej nie sú faktické poznámky. Vyhlasujem všeobecnú rozpravu za skončenú. Pani navrhovateľka, chcete k tomu niečo ešte dodať? Nie. Pani spravodajkyňa? Nie. Prerušujem rokovanie o tomto bode programu. Pristúpime k prvému čítaniu o návrhu poslancov Ľudovíta Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona má tlač 1344, návrh na jeho pridelenie na prerokovanie výborom je v rozhodnutí č. 1355. (Rozhovor predsedajúcej s poslancom Jurzycom.) Pán predkladateľ návrhu zákona pán Kaník tu nie je, keďže ešte máme celkovo tri návrhy a je 7 minút do 17. hodiny, vyhlasujem prestávku do 17. hodiny a potom budeme pokračovať. (Prestávka.) (Po prestávke.)
Pčolinský, Peter, doterajší podpredseda NR SR (2023-10-25):
Pani poslankyňa Beáta Jurík.
Danko, Andrej, predseda NR SR (2016-04-21):
Ďakujem. Pán poslanec Gábor Grendel.
Žiga, Peter, podpredseda NR SR (2024-06-12):
Poslanec Pročko.
Huba, Mikuláš, poslanec NR SR (2014-07-02):
Ďakujem za slovo. Pán kolega Mičovský myslím, že veľmi správne apeloval na to, aby sa predtým, ako tu dôjde k podobne emotívnej diskusii alebo rozprave, ako sme toho svedkami dnes diskutovalo, kým je čas riešiť veci, ktoré sa týkajú nás všetkých, a to čo najviac konštruktívne, až konsenzuálne, pokiaľ možno. No a práve s týmto cieľom sme organizovali na tému vody v uplynulom roku tri diskusné fóra. Rozsahom najväčšie z nich sa uskutočnilo v októbri minulého roku. A vtedy bolo naozaj ešte dosť času meniť ten pripravovaný zákon a diskutovať o ňom tak, aby, pokiaľ možno, vyhovoval nám všetkým, nielen tým, čo tu sedíme, ale aj obyvateľom tejto krajiny. Na tomto podujatí odznelo veľa veľmi zaujímavých a inšpiratívnych príspevkov zo strany zástupcov akademickej sféry, nezávislých expertov, zástupcov samosprávnych orgánov, mimovládnych organizácií a ďalších. Pozvali sme, samozrejme, aj zástupcov ministerstva životného prostredia v dostatočnom časovom predstihu. Ponúkli sme im priestor vystúpiť, ale, čuduj sa svete, myslím, že to nie je úplne najmenšie ministerstvo, akosi absolútne nikto si nenašiel čas alebo prípadne mu bolo nedoporučené až zakázané, neviem, to je môj dohad, sa na tomto podujatí zúčastniť, čo je, myslím si, škoda, pretože mohli sme mať mnohé z toho, o čom sa tu dnes hovorí, predrokované v pokojnej pracovnej atmosfére a mohli sme sa možno vyhnúť aj rôznym osobným invektívam a podobne. Ďakujem.
Grendel, Gábor, podpredseda NR SR (2023-06-20):
(Zaznievanie gongu.) Panie poslankyne, páni poslanci, podľa odhlasovanej zmeny programu pristúpime k druhému čítaniu o zákone z 3. mája 2023 o žalobách na ochranu kolektívnych záujmov spotrebiteľov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou. Materiál je uverejnený ako tlač 1730. Dávam slovo spoločnej spravodajkyni z ústavnoprávneho výboru pani poslankyni Márii Kolíkovej a prosím ju, aby informovala Národnú radu o výsledku prerokovania vráteného zákona vo výboroch. (Rokovanie o zákone z 3. mája 2023 o žalobách na ochranu kolektívnych záujmov spotrebiteľov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1730.)
Martvoň, Anton, poslanec NR SR (2015-09-23):
Ďakujem pekne, pán predseda. Pán poslanec Hlina, viete, znova ste spomenuli Oravcov. Ako ja vám, čo vám už na to mám povedať, život nie je o písaní statusov na facebooku. Pomohli ste vy nejako reálne tým Oravcom, aby mohli chodiť po nejakom moste, ktorý padal? Nijako. Napísali ste si status na facebook a to bola celá vaša pomoc Orave! Namiesto toho župan a minister dopravy promptne zareagovali a do šiestich dní tam bol postavený náhradný most. Vy ste si písali iba statusy a robili ste si reklamu! To je celý ten váš život! A čo to tu riešite, váš elektromer?! Však ten dotyčný sa vám ešte aj na žumpu napojil, ani to ste si nevšimli! Ako, pán Hlina, to tu ideme riešiť vaše súkromné problémy?! (Reakcia z pléna.) Ako už ma to tu prestáva s vami baviť ako. A znova povedzte, že sa ja niekomu idem teraz oné!
Pročko, Jozef, poslanec NR SR (2022-04-27):
Prosím, pán predseda, pri hlasovaní č. 26, tlač 832, ma vykázalo proti a bol som za.
Zemanová, Anna, poslankyňa NR SR (2020-01-21):
Ďakujem pekne za slovo. Vážený pán predseda, podávam týmto procedurálny návrh v prípade, že neprejde bod, prvý návrh, ktorý ste predkladali, aby Národná rada vyradila z rokovania 50. schôdze (správne „57. schôdze“, pozn. red.) Národnej rady body 2, 3, 5, 6, 7 a aby boli presunuté na nasledujúcu schôdzu. Ide o tlač 1829, 1831, 1834, 1835 a 1777.
Blaha, Ľuboš, podpredseda NR SR (2024-01-19):
Pani poslankyňa Anežka Škopová, nech sa páči.
Ďuriš Nicholsonová, Lucia, podpredsedníčka NR SR (2018-10-18):
S reakciou na faktickú poznámku pán poslanec Dostál.
Hort, Milan, podpredseda NR SR (2010-08-10):
Vážené kolegyne, kolegovia, prajem všetkým príjemné popoludnie. Otváram popoludňajšie rokovanie Národnej rady Slovenskej republiky k programovému vyhláseniu vlády. Vítam pani predsedníčku vlády pani Ivetu Radičovú. Požiadam aj pána spravodajcu, pána Kollára, aby zaujal miesto určené pre spravodajcov, takisto prítomných členov vlády, ktorí sa nachádzajú v priestoroch parlamentu, aby prišli do rokovacej sály. Budeme pokračovať v prerušenej rozprave. Ďalšími v rozprave k programovému vyhláseniu vlády zostávajú nám traja písomne prihlásení poslanci pán László Nagy, Peter Zajac a Mária Sabolová. Slovo v rozprave má teraz pán poslanec László Nagy a pripraví sa pán poslanec Peter Zajac. Nech sa páči.
Blaha, Ľuboš, podpredseda NR SR (2024-06-11):
Na vaše vystúpenie, pani poslankyňa, evidujem jednu faktickú poznámku, a to pán poslanec Samuel Migaľ. Nech sa páči.
Remišová, Veronika, poslankyňa NR SR (2016-10-20):
Ďakujem kolegovi Hegerovi, že tak veľmi dobre vystihol problémy, ktoré naša štátna správa má, a veľmi dobre pomenoval problém politizácie štátnej správy, kedy vlastne v štvorročných cykloch vyhadzujú, sa vyhadzujú ľudia až od podlahy, a máme nedostatok odborníkov v štátnej správe. A ak chceme tento štát riadiť dobre, tak štátna správa je prvým krokom, kde musíme začať. Ďakujem.
Jurinová, Erika, podpredsedníčka NR SR (2013-05-16):
Ďakujem pekne, pán poslanec Bastrnák. Chce reagovať? Nie. Takže ďalší prihlásený do rozpravy pán poslanec Matovič. V sále sa nenadchádza. Stráca poradie. Pán poslanec Alojz Hlina, nech sa páči.
Szőllős, Ján, poslanec NR SR (2023-05-10):
Ďakujem. Ja nebudem sa vyjadrovať k obsahu, keďže nie som poľovník a nevyznám sa v tom, ale určujem po dohode s predkladateľmi termín hlasovania na štvrtok 18. 5. o 11.00 h.
Blaha, Ľuboš, podpredseda NR SR (2023-12-18):
Na faktické poznámky bude reagovať pán poslanec Tomáš Szalay. Nech sa páči.
P. Hrušovský, predseda NR SR: (2004-01-21):
(Hlasovanie.) 146 prítomných, 44 za, 81 proti, 20 sa zdržalo, 1 nehlasoval. Neschválili sme bod 15 zo spoločnej správy. Páni poslanci, tým sme odhlasovali všetky body zo spoločnej správy. Teraz pristúpime k hlasovaniu o návrhoch, ktoré podali poslanci v rozprave. Nech sa páči, pán poslanec.
Kiššová, Jana, poslankyňa NR SR (2018-12-04):
Určite áno, toto je dobrá poznámka. Ja som to možno nepovedala v tom svojom vystúpení. Toho 1. januára dávame z toho dôvodu, že si myslíme, že prispejeme k takej tej právnej stabilite, k takej tej právnej istote, to znamená, aby sa pre podnikateľov čo možno najviac zmien a povinností vždy dávalo s účinnosťou k 1. januáru, aby jednoducho každý kalendárny rok každý podnikateľ vedel, aké povinnosti nové ho čakajú, a aby sa nestávalo to, čo je dnes už takým bežným štandardom, že v priebehu roku sa vám pod rukami mení strašne veľké množstvo zákonov. Čiže boli by sme radi, keby tie povinnosti pribúdali vždy k 1. januáru. Čiže z tohto dôvodu posun až, až k 1. januáru. Ďakujem veľmi pekne.
J. Valocký, poslanec: (2008-11-27):
Príloha č. 4: „V programe zdravotná starostlivosť 07a, časť 07a 01 – poistné za poistencov štátu číslo 1 mld. 184 mil. 723 510 eur zmeniť na číslo 1 mld. 161 005 518 eur, t. j. zníženie o 23 miliónov 717 992 eur. Zároveň v rámci tohto programu 07a vyčleniť na kapitálové výdavky sumu 19.916 351 eur, výdavky programu 07a sa znižujú zo sumy 1 mld. 236 575  069 eur na výšku 1 mld. 232 773 428 eur, t. j. zníženie o 3.801 641 eur. V programe Tvorba a implementácia politík 07b číslo 28 453 829 eur zmeniť na číslo 32 mil. 255 470 eur, t. j. zvýšenie o 3.801 641 eur.“ Príloha č. 3: „Na základe týchto zmien v prílohe č. 3 kategória 700 kapitálové výdavky číslo 6.638 784 eur zmeniť na číslo 26.554 135 eur, t. j. zvýšenie o 19.916 351 eur. V návrhu rozpočtu na rok 2009 pri položke rozpočtu poistné za poistencov štátu je rozpočtovaných 1 mld. 184 723 510 eur, čo znamená 35 mld. 691 Sk, z ktorej budú na mesačnej báze uhrádzané poplatky zdravotným poistovniam podľa § 16 ods. 2 písm. e) zákona č. 580/2004 Z. z. zo sumy 1 mld. 161 005 518 eur a zostatok bude použitý na financovanie národných programov a programov prevencie zdravia, prípadne na ďalší rozvoj, ktorý prispeje k rozvoju a zlepšovaniu zdravotnej starostlivosti.“ Dámy a páni, kolegyne, kolegovia, keďže nás už dávno v škole učili, že ak hovoríš dlhšie ako 15 minút, tak ťa nikto nepočúva, chcem sa len poďakovať ministrovi zdravotníctva, že sa konečne naplnilo programové vyhlásenie vlády, kde vláda odvádza 5 % za poistencov štátu, čo predstavuje zhruba 36 mld. korún. Chcem ubezpečiť pána ministra financií, že urobíme všetko pre to, aj z titulu podpredsedu výboru pre zdravotníctvo, aj z titulu vládnej koalície, že tieto peniaze sa nestratia v čiernej diere, ale budú slúžiť v prospech občanov tohto štátu. Ďakujem.
Hrnčiar, Andrej, podpredseda NR SR (2016-06-22):
Pán poslanec Petrák.
B. Bugár, podpredseda NR SR: (2002-11-07):
Otváram všeobecnú rozpravu o tomto bode programu. Pýtam sa, či sa hlási do rozpravy niekto ústne, nakoľko nemám žiadnu písomnú prihlášku od pánov poslancov. Nie je to tak. Vyhlasujem všeobecnú rozpravu o tomto bode programu za skončenú. Prerušujem rokovanie o tomto bode. Ďakujem aj pánovi spravodajcovi. Budeme rokovať teraz v tomto bloku o poslednom návrhu na prvé čítanie a to je vládny návrh zákona, ktorým sa dopĺňa zákon č. 462/2002 Z. z. o poskytnutí jednorazového finančného príspevku politickým väzňom . Vládny návrh zákona ste dostali ako tlač 42, rozhodnutie predsedu Národnej rady na pridelenie výborom máte v rozhodnutí č. 16. Pán podpredseda vlády a pán minister, máte slovo.
Grendel, Gábor, podpredseda NR SR (2021-10-19):
Štyri faktické poznámky na vaše vystúpenie, pán poslanec. Ako prvý – pán poslanec Rastislav Schlosár.
Chren, Martin, poslanec NR SR (2014-11-09):
Ďakujem veľmi pekne. Vážený pán kolega Frešo, je príznačné, že počas vášho rozhovoru prišiel pán Pavol Paška a symbolicky odniesol kvetinu, ktorú môj kolega Juraj Miškov daroval pani podpredsedníčke Laššákovej, a že táto kvetina skončila tu na tomto rečníckom pulte a vytvorila tak také symbolické pietne miesto slovenského zdravotníctva v našom parlamente, tam pred pánom Madejom, ktorý tam sedí. Ale iné som chcel povedať. Počas nášho rokovania sa na sociálnych sieťach objavuje mnoho argumentov a faktov a jeden z nich ma naozaj zaujal. Aj vy ste spomínali to, čo tu často zaznelo, možno je to také prízemné, ale problém s toaletným papierom v slovenských nemocniciach, tak sa, prosím, započúvajte. „Za rok 2012 dosiahol podľa Národného centra zdravotníckych informácií počet hospitalizácií v Slovenskej republike 1 mil. 160-tisíc. Maloobchodná cena jednej rolky trojvrstvového papiera je 40 centov, čiže štát by to stálo 464-tisíc eur. To je minimálny odhad škody, ktorá vznikla pri obstarávaní piešťanského CT. Inými slovami, za sumu, ktorá sa stratila pri obstarávaní piešťanského CT prístroja, by mohol každý hospitalizovaný pacient v Slovenskej republike dostať jednu rolku trojvrstvového toaletného navoňaného papiera.“ Myslím, že všetci v tejto miestnosti vieme úplne presne, komu máme ďakovať za to, že v slovenských nemocniciach si pacienti nemajú do čoho utrieť zadok.
Hort, Milan, podpredseda NR SR (2011-03-23):
Pán minister, preruším vás na chvíľu. Páni poslanci, blíži sa záver rokovania dnešného dňa, poprosím buďme k sebe ešte chvíľu tolerantní a akceptujme to, že rokovanie Národnej rady stále ešte prebieha. Nech sa páči, pán minister.
Glváč, Martin, podpredseda NR SR (2018-09-17):
Ďakujem. S faktickými poznámkami štyria poslanci. Končím možnosť prihlásiť sa. Pani poslankyňa Grausová.